Na temelju članka 98. stavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23), a uz prethodnu suglasnost Osnivača Osječko-baranjske županije (KLASA:602-01/24-01/3 URBROJ:2158-01-24-29), Školski odbor Osnovne škole Drenje na 34. sjednici održanoj dana 10. srpnja 2024. donio je

# **ODLUKU O IZMJENAMA I DOPUNAMA**

# **STATUTA OSNOVNE ŠKOLE DRENJE, DRENJE**

Članak l.

 U Statutu Osnovne škole Drenje, Drenje (KLASA:012-03/19-01/01 URBROJ:2121-18-19-2) od 27. kolovoza 2019. u članku 7. stavku l. podstavku l. brojka „100.000,00” zamjenjuje se brojkom „13.272,28“, a riječ „kuna” zamjenjuje se riječju „eura”.

 U stavku 1. podstavku 2. brojka „200.000,00” zamjenjuje se brojkom „26.544,56”, a riječ „kuna” zamjenjuje se riječju „eura”

Članak 2.

U članku 53. stavku 1. podstavku 4. brojka „100.000,00” zamjenjuje se brojkom „13.272,28“, brojka „200.000,00” zamjenjuje se brojkom „26.544,56“, a riječ „kuna” zamjenjuje se riječju „eura”.

U stavku 1. podstavku 5. brojka „200.000,00” zamjenjuje se brojkom „26.544,56“, a riječ „kuna” zamjenjuje se riječju „eura”.

Članak 3.

U članku 74. stavku l. podstavak 3. mijenja se i glasi:

„- predlaže usvajanje prijedloga financijskog plana, usvajanje prijedloga izmjena i dopuna financijskog plana, usvajanje prijedloga polugodišnjeg i godišnjeg izvještaja o izvršenju financijskog plana te usvajanje polugodišnjeg i godišnjeg financijskog izvještaja,“.

 U članku 74. stavku 1. dodaje se novi podstavak 4. koji glasi:

„-usvaja konačni financijski plan ako je različit od dostavljenog prijedloga financijskog plana,“.

 U članku 74. stavku 1. u dosadašnjem podstavku 7., koji postaje podstavak 8. brojka „100.000,00“ zamjenjuje se brojkom „13.272,28“, a riječ „kuna“ zamjenjuje se riječju „eura“.

 U članku 74. stavku 1. dosadašnji podstavak 23. koji postaje podstavak 24. mijenja se i glasi:

„- izvješćuje roditelje, učenike i Osnivača o promjenama u radu i ustrojstvu Škole,“.

 Dosadašnji podstavci od 4. do 27. postaju podstavci od 5. do 28.

Članak 4.

U članku 121. stavku 2. iza riječi „pristupanja ispitu" briše se točka, stavlja se zarez i dodaju riječi: „ali ne kasnije od 15. listopada kalendarske godine”.

Iza stavka 2. dodaje se stavak 3. koji glasi:

„Iznimno, u slučaju da učenik nije mogao pristupiti popravnom ili predmetnom odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 2. ovoga članka, uz suglasnost ministra.”.

Članak 5.

U članku 135. iza riječi „ovog Statuta” briše se točka, stavlja se zarez i dodaju riječi: „u pravilu putem e-Dnevnika.“

Članak 6.

U članku 151. iza stavka 2. dodaju se stavci 3. i 4. koji glase:

„Za rashode za redovito poslovanje koji nastaju kontinuirano, a utvrđeni su Zakonom o proračunu i Odlukom Osnivača o izvršavanju proračuna za pojedinu godinu nije potrebna posebna suglasnost Osnivača.“

„Način stjecanja i korištenja nenamjenskih donacija uredit će se posebnim pravilnikom koji donosi Školski odbor.”

Članak 7.

U članku 155. stavku 2. iza riječi „ravnatelj,” dodaju se riječi „i službenik za zaštitu osobnih podataka”.

Članak 8.

U svim odredbama Statuta riječi „centar za socijalnu skrb" u odgovarajućem padežu zamjenjuju se riječima „nadležno tijelo za socijalni rad”.

Članak 9.

U svim odredbama Statuta riječi „Ured državne uprave", riječi „Ured državne uprave u županiji“ i riječi: „Ured državne uprave Osječko-baranjske županije“ u odgovarajućem padežu zamjenjuju se riječima „nadležno upravno tijelo Županije za poslove obrazovanja"

Članak 10.

Ove izmjene i dopune Statuta stupaju na snagu osmog dana od dana objave na oglasnoj ploči i mrežnoj stranici Škole.

 Predsjednica školskog odbora

 Spomenka Kristić

KLASA:011-02/24-01/01

URBROJ:2121-18-03-24-1

Drenje, 10. srpnja 2024.

 Ova Odluka o izmjenama i dopunama Statuta donesena je uz prethodnu suglasnost Osnivača Škole i to Zaključkom o davanju prethodne suglasnosti na Odluku o izmjenama i dopunama Statuta Osnovne škole Drenje, Drenje (KLASA:602-01/24-01/3 URBROJ:2158-01-24-29) od 20. lipnja 2024. godine.

 Odluka o izmjenama i dopunama Statuta objavljena je na oglasnoj ploči Škole dana

10. srpnja 2024. godine, a stupila je na snagu 18. srpnja 2024. godine.

Ravnatelj

Darko Čota, dipl.ing.